**ОБЩИНСКА ИЗБИРАТЕЛНА КОМИСИЯ СЛИВО ПОЛЕ**

7060 гр.Сливо поле, област Русе, пл.”Демокрация” №1, тел.: 08131–2795, факс: 08131–2876

**ПРЕПИС!**

**РЕШЕНИЯ ПО ПРОТОКОЛ № 26/09.11.2023 г.**

**РЕШЕНИЕ № 115**

На основание чл.87, ал.1, т.1, чл.413, ал.4, изр. второ от Изборния кодекс, точка 1 от Решение № 2865-МИ/04.11.2023 г. на ЦИК, във връзка с решения на ОИК – Сливо поле №№: 112/05.11.2023 г. за обявяване на избран на втори тур Кмет на Кметство с. Малко Враново, № 113/05.11.2023 г. за обявяване на избран на втори тур Кмет на Кметство с. Кошарна и № 111/05.11.2023 г. за обявяване на избран на втори тур Кмет на Кметство с. Ряхово**,ОИК - Сливо поле РЕШИ:**

**ЗАЛИЧАВА лицата:**

1. **MEТИН МЕДЖИТОВ РЕДЖЕБОВ, избран за Кмет на Кметство с. Малко Враново на втори тур на изборите на кметове на 05.11.2023 г., от кандидатската листа за общински съветници, предложена от ПП Движение за права и свободи-ДПС;**
2. **ГЮРДЖАН ГЮНЕР ЯШАР, избран за Кмет на Кметство с. Кошарна на втори тур на изборите на кметове на 05.11.2023 г., от кандидатската листа за общински съветници, предложена от Коалиция БСП ЗА БЪЛГАРИЯ;**
3. **ХРИСТИНА НИКОЛАЕВА ИВАНОВА, избран за Кмет на Кметство с. Ряхово на втори тур на изборите на кметове на 05.11.2023 г., от кандидатската листа за общински съветници, предложена от Коалиция БСП ЗА БЪЛГАРИЯ;**

**По точка 2 от дневния ред:** Постъпило еПостановление от 02.11.2023 г. на Диана Петрова – прокурор на Районна прокуратура – гр. РУСЕ, по преписка с вх. № 6329/2023 по описа на РП – РУСЕ /наш вх. № 160 от 06.11.2023 г./ по повод на докладна записка от 30.10.2023 г., изготвена с оглед данни за евентуално извършено престъпление по чл.169 от НК.

**Фактическа обстановка:** Подаден е сигнал на ЕЕН 112 от лицето Денис Сефидинов Исмаилов – кандидат за кмет на с. Голямо Враново, че при преглед на видеозапис на отчитането на резултатите от гласуването в секция № 183300009 в същото населено място, е установил, че не е видно дали секционната избирателна комисия проверява валидността на бюлетините. Твърди, че от видео записа констатирал, че СИК не е огледала поставените знаци в бюлетините по отношение правилното отразяване на вота на съответния гласоподавател. Поддържа съмнения за коректното отразяване в секционните протоколи на резултатите от гласуването в СИК № 183300009, така и в СИК № 183300010 в с. Голямо Враново. **Посочени са следните правни изводи от анализа на материалите по преписката:** От приобщеният видео запис към преписката от излъчването на преброяването на бюлетините и отчитането на изборните резултати и от приложените копия на протоколите с изборните резултати на двете СИК, упоменати по-горе, е направен извод, че не са налице достатъчно данни за престъпление по чл.169 НК. Не са установени данни за подправяне на бюлетини.

**Становище на ОИК – Сливо поле:**

Подаденият сигнал е от заинтересовано лице – кандидат за кмет в съответния вид избор. Изцяло в правомощията и компетенциите на СИК е да изследва и прецени дали вотът в конкретна бюлетина е изразен по начин, съответстващ на нормативните изисквания по отношение на това с какъв знак, с какво средство и по какъв начин следва избирателят да отрази писмено своя вот в хартиена бюлетина за гласуване. Наред с това, СИК отчита резултатите от гласуването по видове избори и отрязява същите в **протокол, който се подписва от всички членове на комисията. Със създаването на последния, СИК обективира своята работа по преброяване на бюлетините и отчитането на изборните резултати.** С Решение № 83/30.10.2023 г. на ОИК – Сливо поле е разпоредено отварянето на торбата с изборните книжа и материали /в т.ч. хартиените бюлетини/ на СИК № 183300009 в с. Голямо Враново, с цел **повторно преброяване на гласовете по видове избори съвметно с членове на ОИК, за отстраняване на несъответствия в протоколите на СИК с изборните резултати, които не могат да бъдат отстранени от тримата представителя на комисията, посетили ОИК за предаване на протоколи и др. изборни книжа и материали.** В резултат на повторното съвместно преброяване на бюлетините, са отстранени констатираните несъответствия в протоколите на СИК с изборните резултати. **При това преброяване стриктно е следено за начина на отразяване на вота на гласоподавателите в съответните хартиени бюлетини.** Такова отваряне на торбата на СИК № 183300010 в с. Голямо Враново и повторно съвместно преброяване на бюлетини не се е налагало. С разпоредбите на чл.459, ал.1 от ИК законодателят е регламентирал реда, по който заинтересовано от изборните резултати лице /кандидат за общински съветник или кмет, партиите, коалициите и лицето, което представлява инициативния комитет, регистрирали кандидати за съответния вид избор/ може да оспори съответния изборен резултат, определен с решение на ОИК, а именно чрез подаване на жалба пред административния съд чрез съответната ОИК. Определен е и срок, в който може да се депозира жалбата – 7 /седем/ дни от обявяването на изборните резултати. В конкретния случай, сигналоподателят е бил кандидат за кмет на кметство с. Голямо Враново. **ОИК – Сливо поле обявява за избран за Кмет на Кметство с. Голямо Враново лицето Тефик Али Байтар със свое решение № 88/30.10.2023 г. /влязло в сила към настоящия момент/, срокът за оспорване на което е изтекъл на 06.11.2023 г. В законоустановения срок за обжалване на цитираното решение на ОИК – Сливо поле, не е постъпвала жалба за оспорване на определените резултати от избора на кмет на кметство с. Голямо Враново. С изтичането на този преклузивен срок, лицето е загубило правата си да обжалва решението на колективния орган за избран кмет на кметство с. Голямо Враново.**

**Предвид изложеното дотук, ОИК – Сливо поле взе следното**

**РЕШЕНИЕ № 116:**

На основание чл.87, ал.1, т.1, във връзка с: чл.459, ал.1 и ал.2 от Изборния кодекс, Постъпило еПостановление от 02.11.2023 г. на Диана Петрова – прокурор на Районна прокуратура – гр. РУСЕ, по преписка с вх. № 6329/2023 по описа на РП – РУСЕ /наш вх. № 160 от 06.11.2023 г./ по повод на докладна записка от 30.10.2023 г., изготвена с оглед данни за евентуално извършено престъпление по чл.169 от НК и влязло в сила Решение № 88/30.10.2023 г. на ОИК – Сливо поле, считано от 07.11.2023 г., **ОИК - Сливо поле РЕШИ:**

- **Не намира фактически и правни предпоставки за предприемане на каквито и да е действия по компетентност по постъпилото** **Постановление от 02.11.2023 г. на Диана Петрова – прокурор на Районна прокуратура – гр. РУСЕ, по преписка с вх. № 6329/2023 по описа на РП – РУСЕ /наш вх. № 160 от 06.11.2023 г./ по повод на докладна записка от 30.10.2023 г., изготвена с оглед данни за евентуално извършено престъпление по чл.169 от НК.**

**Председател: /П/**

**/Огнян Кръстев/**

**Мелиса Адемова: /П/**

**/Секретар/**